**KULTŪROS IR MENO TARYBOS POSĖDŽIO**

**PROTOKOLAS**

**2021-11-25 Nr. TAR1-217**

Posėdžio data: 2021 m. lapkričio 22 d., 13:00-14:00 val.

Posėdžio vieta: Teams programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (8 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Daiva Molytė-Lukauskienė, Lietuvos rašytojų sąjungos Klaipėdos skyriaus narė, poetė;
3. Marius Tumšys, VšĮ „Projektas LT“ direktorius, režisierius;
4. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
5. Gintaras Bendžius, muzikos prodiuseris;
6. Kristina Jokubavičienė, Klaipėdos kultūros magistrė, menotyrininkė.
7. Kristina Jakštė, Kultūros centro „Žvejų rūmai“ kultūrinės veiklos vadybininkė.
8. Romandas Žiubrys, režisierius.
9. Daiva Kšanienė, muzikologė.

**DARBOTVARKĖ:**

1. Dėl Klaipėdos miesto savivaldybės tarybos narės Ninos Puteikienės rašto aptarimo.
2. Kiti aktualūs klausimai.

*Posėdžio medžiaga:*

* + - 1. *Klaipėdos miesto savivaldybės tarybos nares Ninos Puteikienės lapkričio 3 d. raštas, 3 lapai.*
      2. *Kultūros ir meno tarybos nario G.Bendžiaus persiųstas Asociacijos „Klaipėdos pilies džiazo festivalis raštas „Dėl Klaipėdos miesto savivaldybės tarybos narės N.Puteikiėnės kreipimosi“, 6 lapai.*

**SVARSTYTA 1. Dėl Klaipėdos miesto savivaldybės tarybos narės Ninos Puteikienės rašto aptarimo (raštas ir jo priedai pridedami).**

Jonas Genys priminė Kultūros ir meno tarybos nariams, kad Klaipėdos miesto savivaldybės administracijos direktoriui ir Kultūros ir meno tarybos nariams yra adresuotas Klaipėdos miesto savivaldybės tarybos narės Ninos Puteikienės raštas, kuriame politikė aptaria argumentus, kurie jos nuomone leidžia daryti prielaidą, jog asociacija „Klaipėdos pilies džiazo festivalis“ galimai nesilaikė kai kurių viešųjų pirkimų įstatymo nuostatų. Rašte politikė prašo Kultūros ir meno tarybos narių atlikti nepriklausomą pateiktos informacijos vertinimą ir pateikti rekomendacijas administracijos direktoriui dėl asociacijos „Klaipėdos pilies džiazo festivalis“ finansavimo perspektyvų.

Posėdžio pirmininkas pažymėjo, kad vadovaujantis Kultūros ir meno tarybos nuostatais, kultūros ir meno tarybos tikslas yra bendradarbiaujant su Savivaldybės taryba ir Klaipėdos miesto savivaldybės administracija prisidėti sprendžiant strateginius miesto kultūros politikos įgyvendinimo klausimus ir jo nuomone organizacijų viešųjų pirkimų administravimo klausimai neturėtų būti Kultūros ir meno tarybos svarstymo objektu.

Prieš pradedant Tarybos narių diskusiją posėdžio pirmininkas paprašė Kultūros skyriaus pakomentuoti Savivaldybės parengtą atsakymą skirtą tarybos narei.

Kristina Skiotytė-Radienė informavo, kad Savivaldybės administracija jau atsakė tarybos narei ir rašte pažymėjo, kad vadovaujantis galiojančiu teisiniu reguliavimu, Klaipėdos miesto savivaldybės administracijai nėra suteikti įgaliojimai revizuoti ūkio subjektų sprendimų dėl perkančios organizacijos statuso (ne)įgijimo. Taip pat pažymėjo, kad pateiktose ataskaitose už 2021 metais įgyvendintus Klaipėdos miesto savivaldybės biudžeto lėšomis finansuojamus projektus Asociacija nėra nurodžiusi savo statuso pasikeitimo – tapimo perkančiąja organizacija. Atsižvelgiant į tai, 2021 metais skirtos lėšos pripažintos panaudotomis tinkamai pagal sutartyje ir jos prieduose nurodytą paskirtį.

Gintaras Bendžius pažymėjo, kad gavęs tarybos narės raštą apie jo turinį informavo asociaciją „Klaipėdos pilies džiazo festivalis“, o ši raštu Savivaldybės administracijai bei Kultūros ir meno tarybai pateikė paaiškinimus į tarybos narės išsakytas pastabas. Asociacijos nuomone, ji negalėjo būti laikoma perkančiąją organizacija 2020 metais.

Arvydas Cesiulis apgailestavo, kad Kultūros ir meno taryba, kurios tikslas yra padėti politikams ir administracijai formuoti miesto kultūros politiką ir ją įgyvendinti pastaruoju metu svarsto ne su jos kompetencija susijusius personalo valdymo, personalo formavimo, teisinius ar viešųjų pirkimų įstatymo interpretavimo klausimus.

Kristina Jokubavičienė pažymėjo, kad pritaria A. Cesiuliui, jos nuomone Kultūros ir meno taryba negali imtis viešųjų pirkimų įstatymo vertinimo klausimų, o nustatyti ar viena ar kita institucija padarė pažeidimą gali tik Viešųjų pirkimų tarnyba arba teisininkai.

Romandas Žiubrys pritarė pasisakiusiesiems ir pasiūlė Savivaldybės administracijai esant galimybei parengti aiškinamąjį aprašą padėsiantį organizacijoms aiškiau įsivertinti ar jos turėtų būti laikomos perkančiosioms organizacijomis arba kreiptis į Viešųjų pirkimų tarnybą su prašymu organizuoti tokio tipo mokymus kultūros lauko organizacijoms.

Kiti posėdžio dalyviai esminių pastebėjimų neturėjo.

Posėdžio pirmininkas pakvietė posėdžio narius balsuoti dėl konsoliduoto nutarimo projektu. Visi posėdyje dalyvavę KMT nariai balsavo Už.

**NUTARTA: Vadovaujantis Kultūros ir meno tarybos nuostatų patvirtintų Klaipėdos miesto savivaldybės tarybos 2018 m. kovo 29 d. sprendimu Nr. T2-74 „Dėl Kultūros ir meno tarybos nuostatų patvirtinimo“ 2, 5,6 ir 7 punktais pažymėti, kad Kultūros ir meno taryba nesiima vertinti ar viena ar kita organizacija laikėsi viešųjų pirkimų įstatymo nuostatų, nes tai nėra jos kompetencija.**

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė